CELEX: 62022CN0096
Language: hr
Date: 2022-02-11 00:00:00
Title: Predmet C-96/22: Zahtjev za prethodnu odluku koji je 11. veljače 2022. uputio pelo Supremo Tribunal Administrativo (Portugal) – Companhia de Distribuição Integral Logista Portugal, S.A./Autoridade Tributária e Aduaneira

16.5.2022   
            
            
               HR
            
            
               Službeni list Europske unije
            
            
               C 198/24
            
         
      Zahtjev za prethodnu odluku koji je 11. veljače 2022. uputio pelo Supremo Tribunal Administrativo (Portugal) – Companhia de Distribuição Integral Logista Portugal, S.A./Autoridade Tributária e Aduaneira
      (Predmet C-96/22)
      (2022/C 198/35)
      Jezik postupka: portugalski
      
         Sud koji je uputio zahtjev
      
      Supremo Tribunal Administrativo
      
         Stranke glavnog postupka
      
      
         Žalitelj: Companhia de Distribuição Integral Logista Portugal, S.A.
      
         Druga stranka u žalbenom postupku: Autoridade Tributária e Aduaneira
      
         Prethodna pitanja
      
      
                  1.
               
               
                  Čine li količinska ograničenja uvoza ili mjere s istovrsnim učinkom, u smislu članka 34. UFEU-a, količinska ograničenja puštanja u potrošnju koja su utvrđena člankom 106. CIEC-a, s obzirom na to da se tim člankom propisuje da subjekti mogu tijekom zadnjeg četveromjesečja svake godine staviti na tržište količine cigareta koje ne prekoračuju prosječnu mjesečnu količinu cigareta puštenih u potrošnju tijekom prethodnih 12 mjeseci?
               
            
                  2.
               
               
                  Protivi li se pravilima o obračunavanju trošarina uvedenima člancima 7. i 9. Direktive Vijeća 2008/118/EZ (1) od 16. prosinca 2008. oporezivanje po stopi koja je bila na snazi na datum podnošenja zaključne prijave količina cigareta koje prekoračuju količinsko ograničenje puštanja u potrošnju koje je predviđeno člankom 106. stavkom 2. CIEC-a, u skladu sa stavkom 7. tog članka?
               
            
         (1)  Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL 2009., L 9, str. 12.) (SL, posebno izdanje na hrvatskom jeziku, poglavlje 9., svezak 2., str. 174.): članci 7. i 9.